Thomas Leikvoll

Thomas Leikvoll (født 9. juni 1970 i Vadsø) er en norsk komiker. Han var tidligere programleder og  begynte sin karriere som værmann på TV3 tidlig på 1990-tallet. Han var i en periode en av TV3's mest brukte programledere i program som Super Rebus, TV3 julekalender, Juniorsjansen, La kamera gå og Rett i baret. 

Etter et kort opphold i shoppingkanalen Canal M, begynte han i TV 2 i 1999. I TV 2 har han jobbet som reporter i God kveld, Norge!, programleder for sommerprogrammet Zoom (2002), Filmstriper (2005/2006) og som mansuforfatter samt programleder for serien Hele historien. I tillegg har han vært programleder for vorspiel og nachspielsendingene i forbindelse med Gullruten. Våren og sommeren 2008 var han programleder for Guiness Record TV.

Norske programledere
Norske manusforfattere
Personer fra Vadsø kommune